Οι αγώνες του **χόκεϊ επί πάγου στους Χειμερινούς Ολυμπιακούς Αγώνες** διεξήχθησαν στο Χόκεϊ Πλέις του Καναδά και στο Κέντρο Χειμερινών Αθλημάτων UBC, από τις 13 ως τις 28 Φεβρουαρίου 2010. Μετέχουν 12 ομάδες στο αγώνισμα των ανδρών και οκτώ ομάδες σε εκείνο των γυναικών. Για πρώτη φορά επιτράπηκε η συμμετοχή σε αθλητές και αθλήτριες του εθνικού πρωταθλήματος (NHL). Επίσης , η πίστα είναι μικρή σε μέγεθος.

Για πρώτη φορά επίσης χρησιμοποιήθηκε στο τουρνουά των ανδρών το σύστημα των δύο διαιτητών και δύο εποπτών γραμμών.

Πίνακας μεταλλίων
-----------------

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 | Καναδάς Καναδάς | 2 | 0 | 0 | 2 |
| 2 |  ΗΠΑ | 0 | 2 | 0 | 2 |
| 3 |  Φινλανδία | 0 | 0 | 2 | 2 |

Άνδρες
------

### Πρόκριση

Τα κριτήρια για την πρόκριση στο ολυμπιακό τουρνουά των ανδρών βασίστηκαν στην κατάταξη του παγκοσμίου πρωταθλήματος της IIHF που διεξήχθη το 2008. Οι 9 πρώτες ομάδες της εν λόγω διοργάνωσης προκρίθηκαν αυτόματα, ενώ οι χώρες όπου κατατάχθηκαν από τη θέση 10 ως και την 30, πήγαν σε αγώνες μπαράζ για την πρόκριση. Οι τρεις πρώτες ομάδες από τον δεύτερο προκριματικό γύρο έλαβαν την πρόκριση στους Ολυμπιακούς.

Αποτελέσματα
------------

### Χώρες που έλαβαν μέρος

Στο τουρνουά των ανδρών έλαβαν μέρος συνολικά 12 χώρες, σε 3 ομίλους, με 4 ομάδες στον κάθε όμιλο. Στον προκριματικό γύρο, κάθε ομάδα παίζει εναντίον μιας άλλης στον ίδιο όμιλο. Κάθε χώρα επιτρέπεται να έχει 20 παίκτες παγοδρόμους (μπροστινούς και αμυντικούς), καθώς επίσης και δύο ή τρεις τερματοφύλακες, και όλοι θα πρέπει να εκπροσωπούν τη χώρα της οποίας είναι πολίτες. Οι οκτώ τελευταίες ομάδες παίζουν για το χρυσό και το αργυρό μετάλλιο, ενώ οι δύο ηττημένες των ημιτελικών παίζουν για το χάλκινο μετάλλιο.

A΄όμιλος
* Καναδάς Καναδάς
* ΗΠΑ
* Ελβετία Ελβετία
* Νορβηγία Νορβηγία

B΄όμιλος
* Ρωσία
* Τσεχία
* Σλοβακία
* Λετονία

Γ΄όμιλος
* Σουηδία
* Φινλανδία
* Λευκορωσία Λευκορωσία
* Γερμανία

Γυναίκες
--------

### Πρόκριση

Τα κριτήρια για την πρόκριση στο ολυμπιακό τουρνουά των γυναικών βασίζονται σε ένα σύστημα παρόμοιο με εκείνο των ανδρών. Οι έξι πρώτες χώρες του παγκοσμίου πρωταθλήματος γυναικών της IIHF του 2008 προκρίθηκαν αυτόματα στους Αγώνες του Βανκούβερ. Οι υπόλοιπες χώρες αγωνίστηκαν σε δύο προκριματικούς γύρους και έπαιξαν σε αγώνες μπαράζ.

### Συμμετοχή χωρών

Οκτώ συνολικά εθνικές ομάδες έλαβαν μέρος στο τουρνουά των γυναικών, κατανεμημένες σε 2 ομίλους των 4 ομάδων ο καθένας. Κάθε ομάδα αγωνίζεται σε τρία προκριματικά παιχνίδια και οι δύο πρώτες ομάδες από κάθε όμιλο φτάνουν στους αγώνες για τη διεκδίκηση μεταλλίων. Τα χρυσά και αργυρά μετάλλια αποφασίζονται σε πλέι οφ, ενω οι υπόλοιπες 4 χώρες παίζουν σε αγώνες κατάταξης. Κάθε χώρα επιτρέπεται να έχει από 15 ως 18 παίκτριες παγοδρόμους (μπροστινές και αμυντικές) και δύο τερματοφύλακες.

  

A΄ όμιλος
* Καναδάς Καναδάς
* Σουηδία
* Ελβετία Ελβετία
* Σλοβακία

B΄όμιλος
* ΗΠΑ
* Φινλανδία
* Ρωσία
* Κίνα Κίνα

Αποτελέσματα
------------

### Άνδρες

* Ημιτελικοί (26 Φεβρουαρίου): **ΗΠΑ**- Φινλανδία 6-1, **Καναδάς**- Σλοβακία 3-2
* Μικρός τελικός (27 Φεβρουαρίου) **Φινλανδία**- Σλοβακία 5-3
* Τελικός (28 Φεβρουαρίου) : **Καναδάς** - ΗΠΑ 3-2 (παράταση)
* Η τελική κατάταξη: Καναδάς, ΗΠΑ, Φινλανδία, Σλοβακία, Σουηδία, Ρωσία, Τσεχία, Ελβετία, Λευκορωσία, Νορβηγία, Γερμανία, Λεττονία.

### Γυναίκες

* Ημιτελικοί (22 Φεβρουαρίου): **ΗΠΑ**- Σουηδία 9-1, **Καναδάς**- Φινλανδία 5-0
* Μικρός τελικός (25 Φεβρουαρίου) **Φινλανδία**- Σουηδία 3-2 στην παράταση
* Τελικός (25 Φεβρουαρίου) : **Καναδάς** - ΗΠΑ 2-0
* Η τελική κατάταξη: Καναδάς, ΗΠΑ, Φινλανδία, Σουηδία, Ελβετία, Ρωσία, Κίνα, Σλοβακία.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χόκεϊ επί πάγου στους Χειμερινούς Ολυμπιακούς Αγώνες 2010** |

Παραπομπές
----------

1. ↑  «VANOC shrinks Olympic ice». *The Vancouver Sun*. Canadian Online Explorer. 24 Φεβρουαρίου 2009. Αρχειοθετήθηκε από το πρωτότυπο στις 25 Δεκεμβρίου 2018. Ανακτήθηκε στις 1 Μαρτίου 2009.
2. ↑  «IIHF says one ref is good enough for women's hockey». 7 Απριλίου 2009. Αρχειοθετήθηκε από το πρωτότυπο στις 30 Ιανουαρίου 2010. Ανακτήθηκε στις 21 Ιουνίου 2009.
3. ↑  «Men's Olympic format 2010, four-man official system». Ανακτήθηκε στις 18 Φεβρουαρίου 2010.
4. ↑  «Qualification». IIHF. Ανακτήθηκε στις 18 Φεβρουαρίου 2010.
5. 1 2 3  «2010 OWG Men's Tournament Playing Format». International Ice Hockey Federation. Ανακτήθηκε στις 18 Φεβρουαρίου 2010.
6. ↑  «Germany, Norway round out 2010 Olympic men's hockey». The Sports Network. 8 Φεβρουαρίου 2009. Αρχειοθετήθηκε από το πρωτότυπο στις 11 Ιανουαρίου 2014. Ανακτήθηκε στις 9 Φεβρουαρίου 2009.
7. ↑  «IIHF Eligibility». International Ice Hockey Federation. Ανακτήθηκε στις 4 Μαρτίου 2009.
8. ↑  «Women's Tournament Schedule Proposal». International Ice Hockey Federation. Ανακτήθηκε στις 4 Μαρτίου 2009.
9. ↑  «Women's Tournament Program». International Ice Hockey Federation. Αρχειοθετήθηκε από το πρωτότυπο στις 25 Φεβρουαρίου 2009. Ανακτήθηκε στις 4 Μαρτίου 2009.
10. ↑  «Men's Bronze Medal Game : Schedule and Results : Vancouver 2010 Winter Olympics». Αρχειοθετήθηκε από το πρωτότυπο στις 8 Απριλίου 2010. Ανακτήθηκε στις 8 Απριλίου 2010.
11. ↑  «Men's Gold Medal Game : Schedule and Results : Vancouver 2010 Winter Olympics». Αρχειοθετήθηκε από το πρωτότυπο στις 8 Απριλίου 2010. Ανακτήθηκε στις 8 Απριλίου 2010.
12. ↑  «Women's Bronze Medal Game : Schedule and Results : Vancouver 2010 Winter Olympics». Αρχειοθετήθηκε από το πρωτότυπο στις 8 Απριλίου 2010. Ανακτήθηκε στις 8 Απριλίου 2010.
13. ↑  «Women's Gold Medal Game : Schedule and Results : Vancouver 2010 Winter Olympics». Αρχειοθετήθηκε από το πρωτότυπο στις 8 Απριλίου 2010. Ανακτήθηκε στις 8 Απριλίου 2010.